Faq/Calc/142/da

Hvordan anvender jeg en Farveskala i Betinget formatering?
At anvende en farveskala på et område betyder at få vist en to- eller trefarvet gradient over området afhængigt af værdien i hver celle.

Denne teknik identificerer ved første øjekast fordelingen eller forskellene mellem værdierne i et område. Et typisk eksempel kunne være et sæt af temperaturer, med den laveste farvet blå og højeste rød med en gradient for de mellemliggende værdier.

Dette layout er betinget, det vil sige, at farven, der vises, er afhængig af cellens værdi. Du skal vælge de to ekstreme farver og angive beregningsmetoden. Beregningen af den anvendte farve sker i forhold til:
 * Min
 * Max
 * Percentil
 * Værdi
 * Procent
 * Formel

Valgene af Min og Max findes selvklart i området. De andre valg skal specificeres ved en værdi (percentil, værdi, procentdel), en cellereference eller formel (Formel).

Til farveskalaer med 3 valg skal du også oplyse disse valg (farve, beregningsmetode) for de mellemliggende data.

To farver
Det følgende eksempel illustrerer, hvordan en skala med 2 valg iværksættes gennem menuen :

I dette eksempel har vi valgt farven Himmelblå 2 associeret til Min (minimum) og Rød 3 associeret til Max (maksimum).

Tre farver
Det følgende eksempel illustrerer, hvordan en skala med 3 valg iværksættes gennem menuen :

I dette eksempel lader iværksættelsen af en skala med 3 valg os fremhæve de mellemliggende værdier. Vi har associeret farven Gul 2 til Percentil 50, og vi har endnu en gang associeret Himmelblå 2 til Min (minimum) og Rød 3 til Max (maksimum).

Tre farver med værdi
Det følgende eksempel viser effekten af en ændring af percentilen (her er valgt værdi: 30).

Tre farver fra formel
Det følgende eksempel bruger stadig en skala med 3 valg, hvor tærsklerne er afledt fra værdier, der er vist i regnearket:


 * Tærsklerne er vist i tabellen i M40, M41 og M42.
 * Vi bruger typen Formel til at skrive henvisningerne.
 * De anvendte værdier vil være 10, 60 og 80. Gradienten begynder med blå til værdier lig med 10 (værdier mindre end 10 bliver også farvet blå, minimumsfarven), og slutter ved 80 med rød (værdier større end 80 bliver farvet røde, maksimumsfarven).

Beregningsmetode
Det er ikke nødvendigt at vide, hvordan LibreOffice beregner gradienten, for bruge den. Eksemplerne ovenfor viser, at det i de fleste tilfælde er tilstrækkeligt at markere området og vælge start og slut-farver for at få et resultat.

For de nysgerrige viser vi nedenfor, hvordan programmet regner ...

Den beregnede farve er en blanding af RGB-komponenterne af farven proportionalt med værdien i tabellen.

Formel for rød (R):

$$R=\frac{R_{Max}-R_{min}}{x_{Max}-x_{min}}\cdot(x-x_{min})+R_{min}$$

$$R$$: Rød komponent for x-værdien på samme linje

$$R_{Max}$$: rød komponent for farven, der anvendes til maksimum i den betingede formatering

$$R_{min}$$: rød komponent for farven, der anvendes til minimum i den betingede formatering

$$x_{Max}$$: Maksimumsværdi for x i tabellen

$$x_{min}$$: Minimumsværdi for x i tabellen

Noter:

[[Media:FAQ.CALC 142 ColorScale.ods|Download et eksempel regneark]]